|  |
| --- |
| PATVIRTINTA |
| Klaipėdos miesto savivaldybės |
| tarybos 2016 m. gruodžio 22 d. |
| sprendimu Nr. T2-290 |

**KLAIPĖDOS MIESTO SAVIVALDYBĖS**

**VALDYMO PROGRAMOS (Nr. 03) APRAŠYMAS**

|  |  |
| --- | --- |
| **Biudžetiniai metai** | 2017-ieji metai |
| **Asignavimų valdytojai, kodai** | Savivaldybės administracija, 1Investicijų ir ekonomikos departamentas, 5 |
| **Programos pavadinimas** | **Savivaldybės valdymo programa** | Kodas | **03** |
| **Ilgalaikis prioritetas (pagal KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | Kodas | **01** |
| **Programos tikslas** | Kurti savivaldybės valdymo sistemą, patogią verslui ir gyventojams | Kodas | **01** |
| **Tikslo įgyvendinimo aprašymas:****01 uždavinys.** **Organizuoti savivaldybės veiklos bendrųjų funkcijų vykdymą.***Savivaldybės administracijos veiklos užtikrinimas*. Savivaldybės administracijoje dirbantys darbuotojai organizuoja Lietuvos Respublikos vietos savivaldos įstatyme numatytų savarankiškųjų ir valstybinių (perduotų savivaldybėms) savivaldybių funkcijų įgyvendinimą. Savivaldybės administracijos veiklos organizavimo išlaidas sudaro valstybės tarnautojų ir darbuotojų, dirbančių pagal darbo sutartį, darbo užmokesčio fondas, komandiruočių ir kvalifikacijos kėlimo, ryšių paslaugų, Savivaldybės administracijos reikmėms naudojamų pastatų ir automobilių išlaikymo ir priežiūros, kanceliarinių bei ūkinių prekių įsigijimo ir kitos išlaidos.*Savivaldybės tarybos ir Savivaldybės tarybos ir mero sekretoriato finansinio, ūkinio bei materialinio aptarnavimo užtikrinimas.* Vadovaudamasi Lietuvos Respublikos vietos savivaldos įstatymu Savivaldybės administracija turi užtikrinti atstovaujamosios institucijos – savivaldybės tarybos ir ją aptarnaujančio Savivaldybės tarybos ir merosekretoriato finansinį, ūkinį ir materialinį aprūpinimą. Savivaldybės tarybos išlaikymo išlaidas sudaro mero ir jo pavaduotojų darbo užmokesčio fondas, komandiruočių, automobilio išlaikymo ir priežiūros, ryšių, patalpų išlaikymo ir kitos išlaidos, išmokos savivaldybės tarybos nariams, skirtos paslaugoms, susijusioms su tarybos nario veikla, apmokėti ir pan. Savivaldybės tarybos ir merosekretoriato išlaikymo išlaidas sudaro savivaldybės tarybos sekretoriaus ir sekretoriato darbuotojų darbo užmokesčio fondas, komandiruočių, ryšių išlaidos, kanceliarinės prekės ir t. t.*Mero reprezentacinių priemonių vykdymas (Mero fondo naudojimas).* Lietuvos Respublikos vietos savivaldos įstatyme nustatyta, kad mero atstovavimo Lietuvoje ir užsienyje išlaidoms finansuoti sudaromas Mero fondas, kurio dydis tokio dydžio savivaldybėje, kaip Klaipėdos miesto, gali sudaryti iki dviejų Lietuvos statistikos departamento paskutinio paskelbto Lietuvos ūkio vidutinio mėnesinio darbo užmokesčio dydžių sumą.*Dalyvavimas tarptautinių ir vietinių organizacijų veikloje.* *Dalyvio mokestis už narystę Lietuvoje veikiančiose asociacijose.* Klaipėdos miesto savivaldybė yra Lietuvoje veikiančių asociacijų narė – Lietuvos savivaldybių asociacijos, Klaipėdos miesto integruotų investicijų teritorijos vietos veiklos grupės, Klaipėdos žuvininkystės vietos veiklos grupės, asociacijos „Klaipėdos regionas“, dalyvauja asociacijų veikloje ir turi mokėti kasmetinį nario mokestį. Siekdama, kad Klaipėdos miesto interesai būtų atstovaujami tarptautiniu mastu, miesto savivaldybė yra įstojusi į tarptautines organizacijas *(Cruise Baltic – CB, EUROCITIES, Union of the Baltic Cities – UBC, Baltic Sail, European Cities Against Drugs – ECAD, World Health Organization – WHO, Kommunnes Internasjonale Miljøorganisasjon – KIMO).* 2016 m. Klaipėdos miestas prisijungė prie dviejų naujų tarptautinių organizacijų – Istorinių miestų lygos ir Žydų kultūros paveldo Europoje asociacijos. 2017 m. planuojama inicijuoti Klaipėdos miesto prisijungimą prie POLIS tarptautinio miestų ir regionų tinklo inovatyviems ir efektyviems transporto sprendimams diegti. Aktyviai dalyvaujant tarptautinių organizacijų veikoje dalijamasi patirtimi su užsienio kolegomis, sužinoma daug naudingos informacijos apie inovatyvius sprendimus, kuriuos gali taikyti miestai, užmezgami nauji kontaktai, ieškoma galimų bendradarbiavimo partnerių projektams ir pan. 2017 m. Klaipėdoje numatoma organizuoti vieną iš Baltijos miestų sąjungos komisijos sesijų. 2017 m. Klaipėdoje ketinama organizuoti Baltijos ir Juodosios jūrų verslo forumą, kuris pastaraisiais metais vyko Chersono mieste (Ukraina). Bus organizuojama konferencija bei verslo investicijų mugė-paroda. Planuojama, kad konferencijoje bus apie 300 konferencijos dalyvių, o parodoje apsilankys keli tūkstančiai interesantų. Renginys ne tik suteiks vertingos informacijos apie Baltijos ir Juodosios jūrų regionų verslą, ekonomikos plėtrą, bet vietos verslininkams bus sudaryta galimybė pristatyti investicinius projektus, užmegzti kontaktus su Juodosios jūros regiono verslininkais.Dar vienas planuojamas tarptautinis renginys – Lietuvos garbės konsulų suvažiavimas, kuris 2017 m. gegužės mėn. planuojamas Klaipėdoje ir Kaune. Lietuvai atstovaujantys konsulai kviečiami atvykti į Lietuvą susipažinti su atsinaujinusiomis lankytinomis vietomis, susipažinti su vietos verslininkais, su miestų vadovais pasidalyti informacija apie pasiekimus. 2017 m. Klaipėda minės keletą partnerystės su kitais miestais jubiliejų. Jau 25-erius metus Klaipėda yra Zasnico (Vokietijos Federacinė Respublika), Klyvlendo (JAV) ir Čerepoveco (Rusijos Federacija) miestas partneris. Su Liepojos miestu (Latvijos Respublika) bendradarbiaujama jau 20 m., o su Ščecinu (Lenkijos Respublika) – 15 m. Šioms sukaktims paminėti bus organizuojami nedidelės apimties renginiai (seminarai, parodos ir kt.).*Paskolų grąžinimas ir palūkanų mokėjimas*. Šios priemonės išlaidas sudaro paskolų grąžinimo, palūkanų už paskolas mokėjimo, komisinių mokesčių ir kitų išlaidų, susijusių su paskolų aptarnavimu, mokėjimas. Savivaldybės skolinimosi poreikis planuojamas ir finansuojamas laikantis teisės aktuose nustatytų savivaldybių skolinimosi limitų. Lėšų poreikis paskolų grąžinimo ir aptarnavimo išlaidoms suplanuotas pagal pasirašytas paskolų sutartis ir įvertinus numatomą papildomą skolinimąsi 2017–2019 metų laikotarpiu. *Savivaldybei nuosavybės teise priklausančio ir patikėjimo teise valdomo turto valdymas, naudojimas ir disponavimas*.Įgyvendinant šią priemonę, planuojama vykdyti įvairių statinių, inžinerinių tinklų (šilumos, vandentiekio, buitinių ir lietaus nuotekų), gatvių ir kitų miesto kelių teisinę registraciją. Klaipėdos miesto savivaldybės taryba 2007 m. spalio 31 d. sprendimu Nr. T2-356 pavedė Savivaldybės administracijos direktoriui organizuoti vandentiekio, buitinių nuotekų ir šilumos tinklų kadastrinius matavimus, teisinę registraciją ir siūlyti atitinkamų bendrovių akcininkams didinti bendrovių įstatinį kapitalą inžineriniais tinklais – turtiniais įnašais.Siekiant tinkamai valdyti savivaldybės turtą ir išsaugoti turto esamą būklę, organizuojami vieši turto nuomos konkursai, tačiau, neišnuomojus patalpų, reikia užtikrinti neišnuomoto savivaldybės turto apsaugą ir eksploatacinių išlaidų apmokėjimą. Taip pat savivaldybė turi apmokėti už pastato bendro naudojimo objektų, kuriuose yra savivaldybei priklausančios patalpos, remonto darbų atlikimą. Pagal „Švyturio“ arenos koncesijos sutartį Klaipėdos miesto savivaldybė įsipareigojo apmokėti išlaidas už aikštelės prie arenos apšvietimui sunaudotą elektros energiją (eksploatuojama 116 žibintų), taip pat kompensuoti energinių išteklių pabrangimą. Privatizuojant savivaldybei nuosavybės teise priklausantį turtą (akcijas, negyvenamąsias patalpas) rengiami privatizavimo objektų sąrašai, įvertinami objektai, rengiamos objektų privatizavimo programos, informaciniai dokumentai, organizuojama objektų reklama, pasirašomi privatizavimo sandoriai, kontroliuojamas jų vykdymas. Patalpos, kurios nereikalingos savivaldybės funkcijoms vykdyti, yra išnuomojamos, todėl skelbiami turto nuomos konkursai arba atnaujinamos pasibaigusios nuomos sutartys. Programoje numatytos lėšos savivaldybei priklausančių statinių esamos techninės būklės įvertinimo paslaugoms įsigyti ir nenaudojamų (neeksploatuojamų) statinių ir jų inžinerinių tinklų techninei būklei palaikyti.**02 uždavinys. Diegti Savivaldybės administracijoje modernias informacines sistemas ir plėsti elektroninių paslaugų spektrą.** Įgyvendinant šį uždavinį numatoma atlikti veiklas, susijusias su informacinių technologijų tobulinimu ir naudojimu, kompiuterių ir programinės įrangos priežiūra, administravimu ir plėtra, kompiuterių tinklo valdymu ir plėtojimu. Bus užtikrinamas interneto ryšio palaikymas, eksploatacinių medžiagų įsigijimas, sugedusių spausdintuvų, biuro įrangos remontas ir priežiūra, programinės įrangos licencijų nuoma, turimos programinės įrangos atnaujinimas, priežiūra ir konsultavimas. Nuo 2015 m. įdiegta ir nuolat palaikoma Eilių valdymo sistemos posistemė kontaktų su klientais valdymui bei programinė įranga Valstybinės mokesčių inspekcijos duomenų, reikalingų valstybės rinkliavos administravimui, paieškai ir gavimui. Šiuo metu Vieno langelio sistemoje yra integruotos 235 paslaugos. 2016 m. naudojantis Paslaugų valdymo sistema, asmenims teikiamos 99 e. paslaugos 3 brandos lygiu, 23 – 4 lygiu. Palaipsniui planuojama perkelti visų administracinių paslaugų teikimą į elektroninę erdvę ir pasiekti 4 brandos lygį (kur tai įmanoma).*Priemonių, mažinančių administracinę naštą juridiniams ir fiziniams asmenims, taikymas* (*Licencijų ir leidimų išdavimo, proceso valdymo ir kontrolės sistemos sukūrimas).* Siekiant gerinti interesantų aptarnavimą, 2016 m. buvo sukurtas ir įdiegtas Prekybos ir paslaugų teikimo leidimų išdavimo informacinis modulis su interaktyviu dislokaciniu žemėlapiu, leidžiančiu nustatyti prekybos ir paslaugų vietų tikslias koordinates, kurios bus išdėstytos žemėlapyje ir schemose. Kasmet planuojama skirti lėšas minėto modulio informacinio turinio palaikymui ir eksploatacijai. **03 uždavinys.** **Gerinti gyventojų aptarnavimo ir darbuotojų darbo sąlygas Savivaldybės administracijoje.***Savivaldybės administracijos reikmėms naudojamų pastatų ir patalpų einamasis remontas.* 2017 m. planuojama atlikti pastato Liepų g. 11 remonto darbus, suremontuoti Socialinės paramos skyriaus, įsikūrusio Laukininkų g. 19A pastate, patalpas (228 kv. m), rekonstruoti Danės g. 17 pastato 207 kabinetą, padalijant jį į atskiras darbo erdves ir pritaikant Kontrolės ir audito tarnybos poreikiams, naujai įrengti Liepų g. 13 patalpose šildymo radiatorius (33 vnt.), sutvarkyti pastato Šimkaus g. 11 stogą (2018 m. bus atnaujinamas šio pastato fasadas ir vidaus patalpos). Taip pat bus ieškoma galimybių išplėsti patalpas, reikalingas archyvo dokumentams saugoti.  |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės padalinys, atsakingas už rodiklio reikšmių pateikimą | Kriterijaus reikšmė, metai |
| 2016 (faktas) | 2017 | 2018 | 2019 |
| Teisiškai neįregistruoto turto skaičius nuo viso turto skaičiaus, proc. | Turto skyrius | 19,6 | 17,1 | 16 | 14,9 |
| Teisiškai įregistruotų gatvių skaičius nuo faktiškai esančio gatvių skaičiaus, proc. | Turto skyrius | 59 | 95 | 99 | 100 |
| Nenaudojamo veikloje nekilnojamojo turto dalis, palyginti su visu savivaldybės nekilnojamuoju turtu, proc. (skaičiuojama pagal nekilnojamojo turto objektus) | Turto skyrius | 0,66 | 0,5 | 0,35 | 0,29 |
| Savivaldybės kontroliuojamų įmonių rentabilumas (proc.) | Turto skyrius | 70 | 90 | 100 | 100 |
| Savivaldybės administracijos darbuotojų kaita, proc. | Personalo skyrius | 10 | 10 | 10 | 10 |
| Perkeltų į elektroninę erdvę paslaugų kiekis | Informavimo ir e. paslaugų skyrius | 235 | 240 | 240 | 240 |
| **Galimi programos vykdymo ir finansavimo variantai:**Klaipėdos miesto savivaldybės biudžetas, savivaldybės biudžeto rinkliavos lėšos, valstybės biudžeto specialiosios tikslinės dotacijos lėšos, pajamų įmokos už patalpų nuomą, Europos Sąjungos paramos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.4.1 uždavinys. Didinti viešųjų paslaugų efektyvumą.3.4.2 uždavinys. Skatinti bendruomenės dalyvavimą priimant sprendimus.3.4.3 uždavinys. Tobulinti Savivaldybės administracijos veiklos valdymą |

Priedas – 2017–2019 m. Klaipėdos miesto savivaldybės valdymo programos(Nr. 03) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_